**REPUBLIKA HRVATSKA**

**ŽUPANIJA KOPRIVNIČKO- KRIŽEVAČKA**

**OSNOVNA ŠKOLA IVAN LACKOVIĆ**

**CROATA KALINOVAC**

**KLASA: 400-02/19-01/2**

**URBROJ: 2137-74-19-3**

**Kalinovac, 20.12. 2019. godine**

**OBRAZLOŽENJE FINANCIJSKOG PLANA OSNOVNE ŠKOLE**

**IVAN LACKOVIĆ CROATA KALINOVAC**

**ZA RAZDOBLJE 2020.-2022.**

**1. UVOD – sažetak djelokruga rada škole**

U Osnovnoj školi Ivan Lacković Croata Kalinovac nastava je organizirana u jutarnjoj smjeni, u petodnevno radnom tjednu. Nastava se, redovna, izborna, dopunska i dodatna, izvodi prema nastavnim planovima i programima, koje je donijelo Ministarstvo znanosti i obrazovanja, Školskom kurikulumu za školsku godinu 2019./20. i Godišnjem planu i programu rada OŠ I.L. Croata Kalinovac za školsku godinu 2019./2020.

Školu polazi 101 učenika u 8 razrednih odjela i to u razrednoj nastavi 54 učenika i u predmetnoj nastavi 47 učenik. Broj djelatnika: 4 učitelja razredne nastave, 12 učitelja predmetne nastave, 1 pomoćnika u nastavi, 4 ostala djelatnika, 2 stručna suradnika (pedagoginja i knjižničar) na pola radnog vremena, 1 tajnica-računovođa, 1 ravnateljica. Nestručno zastupljene nastave nema. Škola ima jednog mentora savjetnika, jednog učitelja mentora i jednog voditelja županijskog stručnog vijeća.

Sve učionice u školi opremljene su informatičkom i komunikacijskom opremom (računalo s pristupom internetu i projektorom na stropnom nosaču) i audiovizualnom opremom (televizori i cd playeri). Šest učionica je specijalizirano prema određenim nastavnim predmetima, pa su prema tome i nastavna pomagala smještena u određeni prostor gdje pripadaju, dok su četiri opće učionice u prizemlju namijenjene razrednoj nastavi

Škola je u projektu E-dnevnik i svu razrednu pedagošku dokumentaciju vodi u elektronskom obliku.

**2. OBRAZLOŽENJE PROGRAMA (AKTIVNOSTI I PROJEKATA)**

**Dugoročni plan škole**

* osigurati sustavan način poučavanja učenika, poticati i unapređivati njihov intelektualni, tjelesni, estetski, društveni, moralni i duhovni razvoj u skladu s njihovim sposobnostima i sklonostima
* razvijati učenicima svijest o nacionalnoj pripadnosti, očuvanju povijesno-kulturne baštine i nacionalnog identiteta
* odgajati i obrazovati učenike u skladu s općim kulturnim i civilizacijskim vrijednostima, ljudskim pravima i pravima djece, osposobiti ih za življenje u multikulturalnom svijetu, za poštivanje različitosti i toleranciju te za aktivno i odgovorno sudjelovanje u demokratskom razvoju društva
* osigurati učenicima stjecanje temeljnih (općeobrazovnih) kompetencija
* osposobiti učenike za cjeloživotno učenje

**Kratkoročni plan škole**

Kratkoročni plan škole razrađen je kroz sljedeće sadržaje:

* nastavni plan izborne nastave
* nastavni plan dopunskog rada s učenicima
* nastavni plan dodatnog rada s učenicima
* nastavni plan izvannastavnih aktivnosti
* projekte i programe
* nastavni plan izvanučioničke nastave (terenska nastava, izleti, ekskurzije)

Opći cilj programa je uspostava odgoja i obrazovanja djece, a posebni ciljevi programa su dovršiti odgoj i obrazovanje djece radi smanjenja broja nepismenih i postizanje što boljih rezultata u odgoju i obrazovanju.

**Opis programa**

Financijskim planom sredstva su planirana za provođenje **glavnog programa - glava 701 – Osnovno** **školstvo**, u iznosu 3.187.957,64 kuna. Osim redovne nastave planirani su drugi oblici nastave, aktivnosti i projekti i njihovi izvršitelji.

Izvannastavne aktivnosti su različiti organizacijski oblici okupljanja učenika u slobodno izvannastavno vrijeme u školi. Sadržaji i područja ostvarenja izvannastavnih aktivnosti su raznolika.

To su: kulturno-umjetničko područje, prirodoslovno-matematičko, športsko-zdravstveno-rekreacijsko područje, tehničko stvaralaštvo, očuvanje prirode i okoliša, njegovanje nacionalne i kulturne baštine, društveno-humanističko područje i dr.

Uključivanje učenika u aktivnosti ima važnu ulogu u razvijanju mlade osobe i najdjelotvorniji je način sprječavanja društveno neprihvatljivoga ponašanja.

Izvannastavne aktivnosti planiraju se školskim kurikulumom i godišnjim planom i programom neposrednih nositelja odgojno-obrazovne djelatnosti. Planirane  aktivnosti podijelili smo u skupine učenika koji pohađaju razrednu nastavu (1. - 4. r.) i  predmetnu nastavu (5. - 8. r.). Učenicima je u ponudi aktivnosti bila omogućena 21 različita aktivnost. Aktivno su uključeni svi učenici, kao i u izvanškolske aktivnosti planirane u školskom kurikulumu.

**Program 1071** Zakonski standard u osnovnom školstvu provodit će se kroz sljedeće aktivnosti i projekte:

* **Aktivnost A100052 - Odgojno-obrazovno, administrativno i tehničko osoblje** - redovna djelatnost škole – planirana sredstva u iznosu 177.181,00 kuna. Financijska sredstva za ovu aktivnost planirana su u istom iznosu kao i prethodne godine a povećanje od 2,27% je planirano u projekcijama za 2021. i 2022. godinu.

Aktivnost obuhvaća:

* Rashodi financirani iz **izvora 5.4.** su rashodi službenih putovanja, stručnog usavršavanja, uredskog materijala, materijala za čišćenje i higijenske potrebe, energenata, rashodi za usluge tekućeg i investicijskog održavanja, opskrbu vodom, odvoz smeća, druge komunalne usluge i sve ostale usluge i rashode redovnog poslovanja i funkcioniranja škole u iznosu 177.181,00 kuna. Već duži niz godina naglašavamo da sredstva planirana za stručna usavršavanja, seminare, tečajeve i stručne ispite nedostatna za redovne potrebe škole (planirano ukupno 2.500,00 kuna). Usluge prijevoza učenika i premije osiguranja ugovara osnivač, koji i provodi postupak objedinjene javne nabave za uredski materijal, materijal i sredstva za čišćenje i održavanje, materijal za higijenske potrebe i njegu, najam pisača, električnu energiju i plin. U 2020. godini planiran je liječnički pregled za osmero zaposlenika u vrijednosti od 500,00 kuna po zaposleniku i redovni liječnički pregledi za kuharicu.
* **Kapitalni projekt 09 K100126 – OPREMANJE OŠ - izvor 5.4.** pomoći izravnanja za decentralizirane funkcije za kapitalne projekte planirano je 55.000,00 kuna od čega 15.000,00 za kupnju projektora i pametne ploče, 20.000,00 kuna za klimatizaciju prostora škole, 10.000,00 za opremanje tehničke radionice i 10.000,00 kn za kupnju opreme.

**Program 1073** - Dodatni programi iznad zakonskog standarda u osnovnom školstvu su sredstva u iznosu od 2.871.200,00 kuna planirana za rashode energenata, domaćinstvo županijskog natjecanja, rad grupa slobodnih i kreativnih aktivnosti učenika, rad učeničke zadruge, izleti, ekskurzije, rad školske kuhinje i pomoćnika u nastavi, plaće i ostala primanja zaposlenika, a provodit će se kroz sljedeće aktivnosti i projekte:

* **Aktivnost 09 A100183 iznad zakonskog standarda proračunskih korisnika**: – planirana sredstva u iznosu od 2.868.350,00 kuna obuhvaćaju:
* **Izvor 1.1. – prihodi od poreza za redovnu djelatnost** - su sredstva planirana iz županijskog proračuna iznad zakonskog standarda potrebna za domaćinstvo županijskog natjecanja u iznosu od 6.200,00 kuna i sredstva u iznosu od 15.500,00 kuna za pokriće rashoda energenata i potrošnje vode ako nisu dovoljna sredstva planirana u zakonskom standardu.
* **Izvor 3.1. – vlastiti prihodi** od prodaje proizvoda učeničke zadruge i prodaje starog papira - rashodi planirani u iznosu od 7.000,00 kuna za materijal i usluge potrebne u radu učeničke zadruge i ostale potrebe redovnog poslovanja.
* **Izvor 4.5. – ostali nespomenuti prihodi** - su rashodi planirani iz sredstava uplate zaposlenih za prehranu, uplate roditelja učenika za eventualno učinjenu štetu u sveukupnom iznosu 10.600,00 kuna a namijenjeni su za namirnice, osiguravanje napitaka za zaposlene, članarine i ostale nespomenute rashode.
* **Izvor 5.5. – pomoći -** sredstva u ukupnom iznosu od 163.550,00 kuna planirana su iz proračuna Općine Kalinovac 151.000,00 kuna, od Agencije za odgoj i obrazovanje 2.000,00 kuna i Hrvatskog zavoda za zapošljavanje 10.550,00 kuna, a namijenjeno za rad voditelja županijskog stručnog vijeća ravnatelja i stručno osposobljavanje za rad. Općinska sredstva namijenjena su za prehranu učenika u školskoj kuhinji, prijevoz učenika na terensku nastavu, škola plivanja za učenike 3.razreda, „Sigurno u prometu“ , ostali rashodi vezani uz sudjelovanje na međuopćinskim natjecanjima i rashodi vezani uz obilježavanje blagdana i druge redovne potrebe škole.
* **Izvor 6.3. su tekuće donacije** od trgovačkih društava u planiranom iznosu od 7.000 kuna namijenjenih za dnevnice pratiteljima na maturalnom putovanju i školi u prirodi, uredski materijal i ostale rashode poslovanja.
* **Izvor 9.1. – Ministarstvo** - sredstva u iznosu od 2.658.500,00 kn, planirana iz proračuna Ministarstva znanosti i obrazovanja za plaće, prijevoz na posao i s posla i druga prava zaposlenika koja proizlaze temeljem Kolektivnog ugovora.
* **Tekući projekt 100083 „Pametan obrok za pametnu djecu“** – izvor 1.1. su sredstva u iznosu od 2.850,00 kuna za program materijalnog knjigovodstva za potrebe projekta.
* **PROGRAM 1074 EU PROJEKTI**  u iznosu od 84.576,64 kn za slijedeće tekuće projekte:

**09 T100067 - Tekući projekt PRILIKA ZA SVE 3**  u ukupnom iznosu 57.959,64 kuna namijenjenih za plaće jednog pomoćnika u nastavi i to:

* izvor 1.1. prihodi od poreza za redovnu djelatnost u iznosu 579,50 kuna
* izvor 5.2. pomoći iz proračuna u iznosu 2.317,98 kuna
* izvor 5.6. pomoći iz proračuna EU županija 55.062,16 kuna

1. **T100080** – **Tekući projekt SVI U ŠKOLI, SVI PRI STOLU 4 –** Izvor 5.6. – pomoći iz proračuna EU županija – sredstva u iznosu 20.000,00 kuna namijenjenih za financiranje prehrane učenika slabijeg materijalnog stanja. Sredstva su manja u odnosu na prethodnu godinu jer je smanjen broj učenika u projektu.
2. **T100069 ŠKOLSKA SHEMA –**izvor 5.6. – pomoći iz proračuna EU županija – sredstva u iznosu 6.417,00 kuna za mlijeko i voće.

**Zakonske i druge pravne osnove**

-Zakon o odgoju i obrazovanju u osnovnoj i srednjoj školi, (NN 87/08, 86/09, 92/10, 105/10, 90/11, 16/12, 86/12, 126-12, 94/13, 152/14, 07/17, 68/18 i 98/2019.),

-Zakon o ustanovama, ( NN 76/93, 29/97, 47/99, 35/08)

-Zakon o proračunu (NN 97/08, 136/12 i 15/15), Pravilnik o proračunskim klasifikacijama (NN 26/10 i 120/13), Pravilnik o proračunskom računovodstvu i računskom planu (NN124/14, 115/15, 87/16, 3/18 i 126/19.) te drugim podzakonskim aktima

-Školski kurikulum Osnovne škole Ivan Lacković Croata Kalinovac za šk. godinu 2019./20., kojim je određen nastavni plan i program izbornih predmeta, izvannastavne i izvanškolske aktivnosti i druge odgojno-obrazovne aktivnosti, programi i projekti prema smjernicama hrvatskog nacionalnog obrazovnog standarda.

-Godišnji plan i program rada OŠ Ivan Lacković Croata Kalinovac za školsku godinu 2019./2020., kojim su utvrđeni uvjeti rada u školi, podaci o izvršiteljima rada, podaci o organizaciji rada, broj sati i planovi odgojno-obrazovnog rada, rada ravnateljice i ostalih radnika, rada stručnih tijela, plan stručnog osposobljavanja i podaci o ostalim aktivnostima u funkciji odgojno-obrazovnog rada i poslovanja školske ustanove.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

Prioritet je osnovnoškolsko obrazovanja i odgoj učenika te ćemo nastojati i u naredne tri godine podići kvalitetu nastave na što višu razinu, i to stalnim i kvalitetnim usavršavanjem učitelja te podizanjem materijalnih i drugih uvjeta, uz pomoć osnivača i Ministarstva znanosti i obrazovanja, na viši standard.

Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge školske projekte, priredbe i manifestacije.

Poticat će se kvalitetna komunikacija na relacijama učitelj-učenik-roditelj, učenik-učenik, učenik- učitelj, zaposlenici međusobno kroz zajedničke aktivnosti i druženja, kolektivnim upoznavanjem kulturne i duhovne baštine naše domovine i šire.

Poticat će se razvoj pozitivnih vrijednosti i natjecateljskog duha kao primjerice organizacijom nagradnih izleta za razred koji sakupi najviše starih baterija, nagrada učeniku koji pročita najviše knjiga i nagrada najboljem učeniku.

U školi se provode školski preventivni programi koji omogućuju djetetu stvoriti pozitivnu slike o sebi, pomoći u rješavanju kriznih situacija, otvoriti komunikaciju između učitelja i učenika, prihvatiti različitost među djecom, organizirati slobodno vrijeme, ponuditi različite izvannastavne i izvanškolske aktivnosti, osposobiti učenika za samopomoć i samozaštitu. Za provedbu školskih preventivnih programa nisu predviđena posebna financijska sredstva a ukoliko bude potrebno osigurat će se iz vlastitih sredstava ili donacija.

Izvannastavne aktivnosti bit će organizirane preko grupa za razrednu nastavu, a to su: dramska skupina, šahovska grupa, pjevački zbor, tamburaška skupina, vjeronaučna skupina, rano učenje engleskog jezika, mala škola informatike, mali znanstvenici, rukomet i nogomet. Za učenike predmetne nastave izvannastavne aktivnosti provode se kroz rad literarno-novinarske skupine, „kaj volimo“, dramske, vjeronaučne, tamburaške skupine, pjevačkog zbora, šahovske grupe, škola kemije, kreativne grupe – domaćinstva, učenička zadruga, likovne grupe, klub mladih tehničara, ekološke družine, Crvenog križa, rukomet, nogomet, stolni tenis i badminton. Rad skupina slobodnih aktivnosti predstavit će se tijekom godine kroz sudjelovanja na raznim natjecanjima, priredbama za Svetog Nikolu, Božić, Dan škole i druge kulturne i javne manifestacije na razini mjesta i šire.

Učitelji razredne i predmetne nastave permanentno će se usavršavati na stručnim sastancima, seminarima i savjetovanjima koje je organizirala i u Katalogu stručnih skupova objavila Agencija za odgoj i obrazovanje te na županijskim stručnim vijećima organiziranima na nivou županije i na školskim stručnim aktivima i učiteljskim vijećima. Svaki učitelj i stručni suradnik dužan je popuniti obrazac individualnog plana i programa usavršavanja za svaku školsku godinu i koji se prilaže Izvješću o izvršenju godišnjeg plana i programa rada škole. Svim učiteljima naše škole, koji to žele, omogućeno je da kroz svoj rad, stručna usavršavanja i kulturno-javno djelatnost škole stječu potrebne bodova za napredovanje u zvanju. Za sada imamo jednu učiteljicu koja je napredovala i obnovila napredovanje u zvanju mentor – savjetnik i jednu učiteljicu koja je napredovala u zvanje učitelj mentor i sada je mentorica osobi koja ima u školi sklopljen ugovor o stručnom osposobljavanju za rad bez zasnivanja radnog odnosa a radi polaganja stručnog ispita u zvanju.

Pokazatelj uspješnosti je uključenost svih učenika škole u najmanje jednu izvannastavnu aktivnost dok je većina učenika uključena u dvije, tri a nadareniji učenici i više slobodnih aktivnosti.

Rezultat težnje za podizanje kvalitete nastave na što višu razinu i stručnog usavršavanja učitelja su vrlo dobri rezultati učenika postignuti na natjecanjima u znanju od školske, preko međuopćinske do županijske razine, upis učenika završnog (8.) razreda u odabrane željene srednje škole i uspješnost u nastavku školovanja.

**3. ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA**

Plan prihoda iz svakog od raspoloživih izvora financiranja je slijedeći:

* iz državnog proračuna u 2020. godini plan je ostvariti 2.658.500 kn prihoda. Plan za 2020. i 2021. godinu je isto godišnje 2.658.500 kuna,
* iz županijskog proračuna zakonski standard u 2020. godini planirano je ostvariti 232.181 kn prihoda, u 2021.god. 237.500 kn i 2022.god. 242.700 kn,
* iz županijskog proračuna iznad zakonskog standarda u 2020. godini planirana su sredstva u iznosu od 21.700 kn prihoda, iznos planiran u projekcijama za 2021. godinu je 22.300 kn i za 2022.god. planirano je 22.900 kn,
* iz proračuna Općine Kalinovac u 2020.god. planirali smo ostvariti 151.000 kn prihoda. Iznos planiran u projekcijama za 2021.god. je 151.000 i 2022.god. plan je 151.000 kn,
* na tržištu od prodaje starog papira i drugih proizvoda kao i pruženih usluga u 2020. planira se ostvarenje prihoda od 7.000 kn, u projekcijama za 2021. plan je 7.000 kn i za 2022. godinu 7.000 kuna,
* od sufinanciranja roditelja i zaposlenih u 2020. planirano je 10.600 kn , u 2021. god. 10.600 kn i 2022. godini planiran je iznos od 10.600 kn,
* od donacija u 2020. plan je ostvariti 7.000 kn, u 2021. godini 7.000 kn i 2022. godini 7.000 kn,
* za projekte koji se provode u školi planirano je u 2020. godini ostvariti 84.576,64 kuna, za 2021. godinu plan je 64.397,14 kuna i 2022. godinu za projekte je planirano samo 6.417 kn jer se ne zna koji će se projekti i dalje provoditi.

Prihodima iz državnog proračuna predviđeno je financiranje rashoda za zaposlene (plaća, prijevoz i ostala prava iz Kolektivnog ugovora) u iznosu od 2.658.500 kuna u 2020. god., i isti iznosi u 2021. i 2022. godini. Broj zaposlenih: 4 učitelja razredne nastave, 12 učitelja predmetne nastave, 2 spremačice, 1 domar, 1 kuharica, 2 stručna suradnika (pedagoginja i knjižničar) na pola radnog vremena, 1 osoba koja obavlja poslove računovođe i tajnika, 1 ravnateljica.

Prihodima iz županijskog proračuna predviđeno je financiranje materijalnih rashoda i usluga za redovnu djelatnost škole i županijsko natjecanje.

Prihodima iz općinskog proračuna predviđeno je financiranje prehrane učenika u školskoj kuhinji koji nisu uključeni u projekt „Svi u školi, svi pri stolu 4“, prijevoz učenika na terensku nastavu, škola plivanja za učenike 3.razreda, „Sigurno u prometu“, međuopćinska natjecanja i ostali rashodi vezani za obilježavanje blagdana i Dana škole i nagrade najuspješnijim učenicima.

Prihodima od donacija financiraju se nagrade (razredu) učenicima koji su sakupili najviše starih baterija i ostali rashodi za provođenje ekoloških aktivnosti.

Prihodima od prodaje starog papira financira se nabava uredskog i potrošnog materijala za provođenje ekoloških programa.

Uplatama zaposlenih sufinancira se nabava hrane za školsku kuhinju i ostali rashodi.

Sredstva tekućeg projekta „Prilika za sve 3” namjenjena su za plaću i dnevnice za jednog pomoćnika u nastavi za učenicu koja polazi nastavu po prilagođenom programu.

**4. IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

U potpunosti je ostvareno redovno odvijanje nastavnog procesa. Postignut je zadovoljavajući uspjeh svih učenika.

Učenici naše škole sudjelovali su na mnogim natjecanjima na kojima su ostvarili značajne rezultate.

Izvanučionička nastava realizirana je prema Pravilniku o izmjenama i dopunama Pravilnika o izvođenju izleta, ekskurzija i drugih odgojno-obrazovnih aktivnosti i planu izvanučioničke nastave koji je sastavni dio školskog kurikuluma.

Učenici, pobjednici u sakupljanju starih baterija - sponzor poduzeće Friš-Križevci – nagrada jednodnevni izlet na bazene Cerine u Koprivnici i kino Velebit Koprivnica-realizirano.

ŠKOLSKA EKSKURZIJA UČENIKA 7. R. I ŠKOLA U PRIRODI 4.R. - realizirana direktnim potpisivanjem ugovora roditelja učenika s turističkom agencijom.

ŠKOLA PLIVANJA - učenici 3. r. --realizirano - bazeni Cerine u Koprivnici.

Sve brojne aktivnosti prezentiraju se na sportskim natjecanjima, natjecanjima u znanju i kulturno – umjetničkim priredbama vezanim uz obilježavanje blagdana na razini škole i mjesta, obilježavanje Dana škole, sudjelovanja na raznim manifestacijama i natjecanjima organiziranim na nivou županije a i šire.

Sve aktivnosti učenika i njihovih mentora- učitelja kao i ostalih djelatnika škole redovito ažuriramo na web stranici škole.

Izvannastavne aktivnosti su različiti organizacijski oblici okupljanja učenika u slobodno izvannastavno vrijeme u školi. Sadržaji i područja ostvarenja izvannastavnih aktivnosti veoma su raznolika.

Uključivanje učenika u aktivnosti ima važnu ulogu u razvijanju mlade osobe i najdjelotvorniji je način sprječavanja društveno neprihvatljivoga ponašanja.

Učenicima je u ponudi aktivnosti bila omogućena 21 različita aktivnost. Aktivno su uključeni u izvanškolske aktivnosti planirane u školskom kurikulumu.

Godišnji plan i program rada izvannastavnih i izvanškolskih aktivnosti realiziran je u potpunosti.

RAVNATELJICA:

Mirjana Bazijanec, dipl. uč.

\_\_\_\_\_\_\_\_\_\_\_\_\_\_\_\_\_\_\_\_\_\_\_

PREDSJEDNIK ŠKOLSKOG

ODBORA:

Goran Ređep, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_